जाजमऊ
जाजमऊ (Jajmau) भारत के उत्तर प्रदेश राज्य के कानपुर शहर का एक मुहल्ला है। प्रशासनिक रूप से यह कानपुर नगर ज़िले में स्थित है।
जाजमऊ गंगा नदी तट पर स्थित है। जाजमऊ एक औद्योगिक उपनगर है। यह सबसे पुराने क्षेत्र में बसे जगह के रूप में माना जाता है। मुख्य उद्योग चमड़ा उद्योग है। यह सबसे बड़ा चमड़ा उत्पादक नगर है। इस कारण इसे कानपुर का चमड़ा नगर कहा जाता है। यहां भारतीय पुरातत्त्व सर्वेक्षण विभाग के द्वारा की गयी खुदाई में १२००-१३०० शताब्दी के बर्तन, कलाकृतिया भी मिली है। इन्हें वर्तमान में कानपुर संग्रहालय में रखा गया है।
इस शहर के निर्देशांक 26.46° उत्तर, 80.35° पूर्व है। यह लखनऊ से ८३ कि॰मी॰ की दूर है। जाजमऊ गंगा नदी के मुहाने पर स्थित है। यहाँ पर एक बड़ा बाजार भी है जिसका नाम लाल बंगला है। ४० कि॰मी॰ का उपमहानगर उत्तर में चन्दन नगर से लेकर दक्षिण में बीबीपुर तथा पूर्व में रामादेवी से लेकर पश्चिम में जाजमऊ तक फैला है।
जाजमऊ कई फलों वा सब्ज़ी जैसे ककड़ी, टमाटर, कटअहल,तरबूज, खरबूजा, संतरा, आम, अमरूद और केला, के पैदावार का केंद्र है। यहाँ कई आवारा जानवर शहर में हैं। कानपुर प्राणी उद्यान यहाँ से करीब २० कि॰मी॰ की दूर नवाबगंज में स्थित है और यह पशु पक्षियों को देखने के लिए एक अच्छा स्थान है।
वर्तमान में जाजमऊ कानपुर नगर का सब-अर्बन क्षेत्र है लेकिन मध्यकाल और प्राचीन काल के साक्ष्यों में जाजमऊ एक परगना था और इसका क्षेत्र काफ़ी बड़ा है । पश्चिम में कन्नौज से लेकर पूर्व में झूंसी (इलाहाबाद) इसके उत्तर-पूर्व में गंगाजी तथा दक्षिण, दक्षिण-पश्चिम में कानपुर-देहात के अकबरपुर तक था । जाजमऊ ऐतहासिक , व्यवसायिक और भौगोलिक दृष्टिकोण से अति महत्वपूर्ण शहर था । विश्व प्रसिद्ध शेरशाह सूरी मार्ग इसी क्षेत्र से गुजरता है । जो ढाका से लेकर लाहौर तक जुड़ा हैं । गंगाघाटों के अवशेष से पता चलता है कि यह गंगा मार्ग से बंगाल की खाड़ी से जुड़ा था ।
धार्मिक क्षेत्र के रूप में यहाँ सिद्धनाथ मंदिर , हज़रत मख़्दूम शाह आला की दरगाह और जिन्नातों की मस्जिद प्रसिद्ध है ।
जहाँ सिद्धनाथ घाट राजा ययाति के सिद्धि प्राप्त करके हनुमान जी के दर्शन के लिए प्रसिद्ध है । निकट हनुमान मंदिर भी है वही हज़रत मख़्दूम शाह आला का उर्स बहुत प्रसिद्ध है ।
हज़रत की दरगाह करीब 700 वर्ष पुरानी हैं मान्यता हैं कि क्षेत्र के क्रूर राजा के चंगुल से हज़रत ने आमजन को छुटकारा दिलाया ।
इसी तरह जिन्नाती मस्जिद जोकि गंगाजी के किनारे स्थित टीले पर है यह टीला काफ़ी बड़ी श्रृंखला है । मोहनजोदड़ो के विस्तारित रूप में मौजूद हैं ।
यह मस्जिद मध्यकाल के निर्माण का बेहतरीन साक्ष्य है । मस्जिद के द्वार के शिलालेख के अनुसार इसका निर्माण 1097 हिजरी लगभग 350 वर्ष पूर्व चिन कुलीच खां ने करवाया था जोकि मुग़ल बादशाह का वज़ीर था और कालांतर में निजामुलमुल्क हैदराबाद के रूप प्रसिद्ध हुआ ।
जाजमऊ की जलवायु गर्मियों में गर्म और सर्दियों में सर्द रहती है। जाजमऊ दिसंबर और जनवरी में भारी कोहरा पड़ता है, जिसके परिणामस्वरूप भारी यातायात और यात्रा में देरी होती है। बारिश जुलाई और सितंबर के बीच लगभग नियमित रूप से होती है। कुछ वर्षा जनवरी - मार्च के मौसम के दौरान भी दर्ज की गई है। यहाँ की आबादी में ६०% मुसलमान, ३५% हिन्दू है। अन्य धर्म (मुख्यतः सिक्ख, ईसाई) के लोग ५% हैजाजमऊ चमड़े के उद्योग के लिए प्रसिद्ध है। यहाँ की चमड़ा इकाईयों से हर साल लगभग १५०० करोड़ का राजस्व प्राप्त होता है। यहाँ पर चप्पल, जूतों का कारखाना भी है। ये वस्तुए यहाँ से निर्यात इन देशो को होती है - जापान, संयुक्त राज्य अमेरिका, ब्रिटेन, जर्मनी, संयुक्त अरब अमीरात, बेल्जियम, स्पेन, फ्रांस, स्वीडन, रूस, चीन, कनाडा, ब्राजील, मेक्सिको, उरुग्वे, पेरू, मिस्र, ऑस्ट्रेलिया, मकाओ, सिंगापुर, सऊदी अरब, दक्षिण अफ्रीका, यमन, ओमान, रोम, पुर्तगाल आदि।